
	Na temelju članka 26. Statuta Doma zdravlja Koprivničko-križevačke županije, KLASA: 011-02/24-01/2, URBROJ: 2137-88-04-24-1 od 27. rujna 2024. godine i odredbi članka 6. stavka 8. i članka 10. Pravilnika o standardima i načinu prijma specijalizanata („Narodne novine“ broj 94/26. - dalje u tekstu: Pravilnik), ravnateljica Doma zdravlja Koprivničko-križevačke županije Željka Fruk, univ.mag.oec., spec.oec. donosi


O D L U K U
o načinu i provedbi psihološkog testiranja


    I.
	Ovom Odlukom uređuje se način i provedba psihološkog testiranja prilikom provođenja natječajnog postupka za prijam na specijalizaciju za potrebe Doma zdravlja Koprivničko-križevačke županije.
 
II.
	Dom zdravlja Koprivničko-križevačke županije će pristupnika s ostvarenim najvećim brojem bodova prema standardima iz članka 3. Pravilnika i razgovora s Povjerenstvom za odabir specijalizanata uputiti na psihološko testiranje.

III.
	Testiranje provodi ovlašteni psiholog u smislu Zakona o psihološkoj djelatnosti („Narodne novine“ br. 98/19. i 18/22.) temeljem Ugovora o poslovnoj suradnji kojeg odredi ravnatelj.
	Psiholog samostalno bira psihodijagnostička sredstva i metode prema pravilima struke.
	Rezultati testiranja su povjerljivi te evaluacija rezultata i primijenjena sredstva ostaju kod psihologa kao profesionalna tajna.

IV.
	Psihološko testiranje provodi se u svrhu procjene potencijala pristupnika za obavljanje specijalizacije. 
	Po provedenom testiranju psiholog sastavlja mišljenje sa zaključkom „preporuča se“ ili „ne preporuča se“.
	Mišljenje se dostavlja Povjerenstvu za odabir specijalizanata po završetku testiranja.

V.
Ova Odluka stupa na snagu danom donošenja te će se objaviti na mrežnoj stranici Doma zdravlja Koprivničko-križevačke županije.

RAVNATELJICA
     Željka Fruk, univ.mag.oec., spec.oec.
